
Par daudzdzīvokļu dzīvojamai mājai Bebru iela 33, Jēkabpils, Jēkabpils novads funkcionāli nepieciešamā zemes gabala noteikšanu

Jēkabpils novada pašvaldībā (turpmāk – Pašvaldība) saņemts nekustamā īpašuma – daudzdzīvokļu dzīvojamās mājas Bebru iela 33, Jēkabpils, Jēkabpils novads, dzīvokļu īpašnieku kopības pilnvarotās personas SIA “JK Namu pārvalde”, reģistrācijas numurs 45403000484) (turpmāk – Pilnvarotā persona) 2026. gada 13. marta iesniegums (reģistrēts Pašvaldībā ar Nr. 1-32/308), kurā Pilnvarotā persona lūdz Pašvaldību pieņemt lēmumu par daudzdzīvokļu dzīvojamai mājai Bebru iela 33, Jēkabpils, Jēkabpils novads, funkcionāli nepieciešamā zemes gabala noteikšanu, nolūkā uzsākt zemes gabala atsavināšanas tiesības izmantošanas procesu (piespiedu dalītā īpašuma izbeigšanas procesu).
Piespiedu dalītā īpašuma privatizētajās daudzdzīvokļu mājās izbeigšanas likuma 4.panta otrajā daļā noteikts, ka atsavināšanas tiesības izmantošanai nav nepieciešama zemes gabala īpašnieka piekrišana. Atbilstoši šī likuma 5. panta ceturtajā un piektajā daļā noteiktajam, dzīvokļu īpašnieku kopības pieņemtais lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, ne vēlāk kā sešu mēnešu laikā no dienas, kad saņemts iesniegums par atsavināšanas tiesības izmantošanas procesa uzsākšanu, pieņemtu lēmumu par daudzdzīvokļu dzīvojamai mājai funkcionāli nepieciešamo zemesgabalu. 
Izvērtējot Dzīvojamajai mājai funkcionāli nepieciešamā zemesgabala noteikšanas komisijas (turpmāk – Komisija) rīcībā esošo informāciju un ar lietu saistītos apstākļus, tika konstatēts, nekustamais īpašums Bebru iela 33, Jēkabpils, Jēkabpils novads, ar kadastra numuru 5601 502 0113 sastāv no vienas būves ar kadastra apzīmējumu 5601 002 0114 008 ar 18 dzīvokļu īpašumiem (turpmāk – Būvju īpašums), zemesgrāmatu nodalījuma Nr. 1658, I. daļas 1. iedaļas 2.1. punktā norādīts, ka būve saistīta ar zemes gabalu Pļaviņu iela 5, Jēkabpils, Jēkabpils raj., kadastra numurs 5601 002 0114, Jēkabpils pilsētas zemesgrāmatas nodalījuma Nr.156. Zemes īpašnieks [..]. Pēc Valsts zemes dienesta kadastra reģistra datiem nekustamais īpašums Pļaviņu iela 5, Jēkabpils, Jēkabpils raj., kadastra numurs 5601 002 0114 ir sadalīts 11.10.2012. un izveidots jauns īpašums ar kadastra Nr. 56010020093 Bebru iela 30, Jēkabpils, Jēkabpils novads, zemesgrāmatas nodalījums Nr. 100000511296. Zemes īpašnieks [..]. Nekustamā īpašuma ar kadastra Nr. 56010020093 sastāvā ietilpst zemes vienība ar kadastra apzīmējumu 56010020074 uz kura atrodas nekustamais īpašums ar kadastra nr. 56015020113 Bebru iela 33, Jēkabpils, Jēkabpils novads.
 Būvju īpašums atrodas uz [..] piederošas zemes vienības ar kadastra apzīmējumu 5601 002 0074.
Dzīvojamās mājas Bebru iela 33, Jēkabpilī, Jēkabpils novadā dzīvokļu īpašnieki ar kopsapulces lēmumu būvju īpašumam lūdz noteikt funkcionāli nepieciešamo zemes gabalu 1546 m2 platībā pēc pievienotās skices.
	Ar Jēkabpils novada domes 27.03.2025. lēmumu Nr. 197 (prot. Nr. 4, 14. punkts) “Par publiskās ārtelpas noteikšanu nekustamajā īpašumā ar kadastra numuru 5601 002 0093, Bebru ielā 30, Jēkabpilī, Jēkabpils novadā, zemes vienībā ar kadastra apzīmējumu 56010020074” zemes vienības ar kadastra apzīmējumu 56010020074 daļai ir noteikta publiskā ārtelpa.
Komisija izvērtējot iesniegumam pievienotajā skicē prasīto platību (1546 m2 ), ņemot vērā zemes gabalam noteikto ārtelpu veic platības pārskatīšanu atbilstoši esošai situācijai un piedāvā būvju īpašumam noteikt funkcionāli nepieciešamo zemes gabalu 1339 m2 platībā, kas pieder fiziskai personai un ir atsavināma. 
Komisijas sagatavotā funkcionāli nepieciešamā zemes gabala skice tika nosūtīta viedokļa sniegšanai ieinteresētajām personām. Ieinteresētās personas neiebilst par piedāvāto funkcionāli nepieciešamo zemes gabala skici un tajā norādīto platību. 
	Nekustamā īpašuma valsts kadastra informācijas sistēmā zemes vienībai ar kadastra apzīmējumu 56010020074 reģistrēts nekustamā īpašuma lietošanas mērķis – trīs, četru un piecu stāvu daudzdzīvokļu māju apbūve (NĪLM kods 0702). Dzīvojamās mājas galvenais lietošanas veids ir Triju vai vairāku dzīvokļu mājas (kods 1122).
Jēkabpils novada domes 29.05.2025. sēdē apstiprinātā Jēkabpils novada teritorijas plānojuma, lēmums Nr. 354 (protokols Nr. 9, 30. punkts), saistošajiem noteikumiem Nr. 9 “Jēkabpils novada teritorijas plānojuma teritorijas izmantošanas un apbūves noteikumi un grafiskā daļa” (spēkā no 05.06.2025.), īstenojami no 03.09.2025., zemes vienība ar kadastra apzīmējumu 56010020074 atrodas funkcionālajā zonā – Daudzstāvu dzīvojamās apbūves teritorija (DzD).
Atbilstoši likuma “Par valsts un pašvaldību dzīvojamo māju privatizāciju” 1.panta 20. punktā noteiktajam, dzīvojamai mājai funkcionāli nepieciešamais zemes gabals ir zeme, uz kuras uzcelta dzīvojamā māja, tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi, kas uzrādīti šā zemes gabala detālplānojumā.
Daudzdzīvokļu dzīvojamai mājai ar kadastra apzīmējumu 56010020114008, Bebru iela 33, Jēkabpils, Jēkabpils novads, pamatojoties uz Ministru kabineta noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 3. un 4. punktā, kā arī likuma “Par valsts un pašvaldību dzīvojamo māju privatizāciju” 28. panta otrajā daļā noteikto un Jēkabpils novada domes 27.03.2025. lēmumu Nr. 197 (prot. Nr. 4, 14. punkts) “Par publiskās ārtelpas noteikšanu nekustamajā īpašumā ar kadastra numuru 56010020093, Bebru ielā 30, Jēkabpilī, Jēkabpils novadā, zemes vienībā ar kadastra apzīmējumu 56010020074” un esošo apbūvi kvartāla ietvaros, funkcionāli nepieciešamā zemes gabala platība nosakāma 1339 m2, saskaņā ar šim lēmumam pievienoto grafisko pielikumu.
Ņemot vērā iepriekš minēto, pamatojoties uz Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturto un piekto daļu, Administratīvā procesa likuma 76.panta otro daļu, Jēkabpils novada domes Saistošo noteikumu Nr.26” Jēkabpils novada pašvaldības nolikums”53.punktu, 

Dzīvojamo māju funkcionāli nepieciešamā zemesgabala noteikšanas komisija NOLEMJ:

1. Noteikt daudzdzīvokļu dzīvojamās mājas ar kadastra apzīmējumu 56010020114008, Bebru iela 33, Jēkabpils, Jēkabpils novads, funkcionāli nepieciešamo zemes gabala platību 1339 m2, kas atrodas zemes vienībā ar kadastra apzīmējumu 56010020074, saskaņā ar šī lēmuma grafisko pielikumu.
1. Noteikt, ka funkcionāli nepieciešamā zemes gabala platība var tikt precizēta veicot zemes gabala kadastrālo uzmērīšanu.
1. Nosūtīt  lēmumu Valsts zemes dienestam atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam pēc lēmuma pārsūdzēšanas termiņa beigām, kad lēmums kļuvis neapstrīdams.

Šo lēmumu viena mēneša laikā no tā spēkā stāšanās dienas var apstrīdēt Jēkabpils novada domē Administratīvā procesa likuma noteiktajā kārtībā.
Pielikumā:  Daudzdzīvokļu dzīvojamai mājai funkcionāli nepieciešamā zemes gabala noteikšanas shēma uz 1 lp. 
Komisijas priekšsēdētājas vietniece 	(paraksts)	M. Kļavinska

